Sam Ratulangi yaiku anak saka Jozias Ratulangi. Ing taun 1907, panjenengané tindhak saka Batavia kanggo nglanjutaké sekolah ing Koningeen Wilhelmina School. Sawisé lulus, Sam Ratulangi nglanjutaké ing Vrije Universiteit van Amsterdam, Walanda. Ing papan kunu, panjenengané dipercaya dadi Ketua Perhimpunan Mahasiswa Indonésia ing Walanda taun 1914. Limang taun salanjuté, panjenegané éntuk gelar dhoktor ing babagan matematika lan fisika. Panjenengané tilar donya ing Jakarta nalika kedudukané minangka tawanan musuh ing tanggal 30 Juni 1949 lan dikubur ing Tondano.